  Туспуктэм: Константин Вознесенских Наталия Сильвестрова Приволжск федерал округын стрит-артъя «ФормART» фестивале куриськонъёсты кутыны кутскизы. Отчы Удмуртиысь суредасьёс но пыриськыны быгато. Со сярысь элькун тӧролэн но кивалтэтлэн пресс-службазы ивортӥз. 2023-тӥ арын фестиваль Дышетӥсьлэн но визьнодасьлэн (наставниклэн) арзылы сӥземын луоз. Валтӥсь темаез – «Тодон-валанлэн кужымез». Пыриськыны мылкыд карисьёслы куать пӧртэм ӧръёс пӧлысь одӥгезъя стрит-арт объектъёс кылдытыны дэмлало: ·        «Мой учитель»; ·        «Роль наставника, повлиявшего на личное и профессиональное развитие человека»; ·        «Образ учителя и наставника в искусстве»; ·        «Знание – сила»; ·        «Современные технологии в образовании»; ·        «Киров 650» (карлэн котырес лыдпусэзлы сӥзем нимысьтыз ӧр, озьы ик вань мылкыд карисьёс пыриськыны быгато). Ужрадэ 18-35 аресъем суредасьёс пыриськыны быгато. Куриськонъёсты но эскизъёсты 30-тӥ оштолэзезь чӧлсконпусъя кутозы. Пыриськисьёс котькуд ӧре кык куриськон гинэ келяны быгато. Ужъёсты суредан, ульча искусство, архитектура, карез лэсьтон удысъёсысь федерал но улосвыл экспертъёс дунъялозы но устооссэ быръёзы. Финалистъёс малпанзэс 2023-тӥ арын гужем улосвылысьтызы тодмо юрт вылэ суреданы быгатозы. «Киров 650» нимысьтыз ӧрын вормисьёс ужъёссэс Кировын 2024-тӥ арын быдэстыны быгатозы. Ужзэс кылдытон дыръя лэсьтэм туспуктэмъёсты но видеоужъёсты ӵектослэн нимлыко сайтаз поттозы. Вормисъёсты гудырикошконэ Кировын сӥе-дано ужрадын шараялозы. Нырысетӥ куинь интыосты басьтӥсьёслы ужзэс азинтыны 100-200 сюрс манет сётозы. Пусъём, 2022-тӥ арын фестивале Удмуртиысь Татьяна Трусова пыриськиз. Со «Город на Иже» ужзэс быдэстӥз но 10-тӥ инты басьтӥз. Стрит-арт суредзэ Ижкарысь Удмурт урамысь 257 номеро юрт вылысь адӟыны луэ. Тодэ вайытом, Удмуртиын 2023-тӥ арын геройёслы сӥзем 30 выль граффити лэсьтозы. Тегъёс: суредан суредасьёс Лулчеберет Удмуртия ПФО  